Նատելլա Կրապիվինա

Նատելլա Վագիֆովնա Կրապիվինա (ուկրաիներեն՝ Нателла Вагіфівна Крапівіна, օրիորդական ազգանունը՝ Ալիևա, ապրիլի 7, 1982(1982-04-07), Աշխաբադ, Թուրքմենական ԽՍՀ, ԽՍՀՄ), ուկրաինացի պրոդյուսեր, տեսահոլովակների հեղինակ և ռեժիսոր։
Ավելի հայտնի է որպես երգչուհի LOBODA–ի (2010-2021) երաժշտական պրոդյուսեր, «Орёл & решка» հեռուստատեսային նախագծի և TeenSpirit պրոդյուսերական ստուդիայի ստեղծող։ 2021 թվականի հունիսին Կրապիվինան հայտարարել է Սվետլանա Լոբոդայի հետ պայմանագիրը խզելու և շոու բիզնեսից հեռանալու մասին։
2018 թվականին նա կատարել է իր դեբյուտը որպես կինոպրոդյուսեր՝ ներկայացնելով Ալեքսանդր Գորչիլինի «Թթու» լիամետրաժ ֆիլմը։


== Կենսագրություն ==
Նատելլան ծնվել է Աշխաբադում, ուկրաինացի ծրագրավորող, ծագումով ադրբեջանցի Վագիֆ Ալիևի ընտանիքում։ Մոր կողմից նա հայկական արմատներ ունի, տատիկը հայ է։ Մինչև տասնմեկ տարեկան ապրել է Թուրքմենստանում։ 2003 թվականին ավարտել է Կիևի միջազգային հարաբերությունների ինստիտուտի միջազգային իրավունքի ֆակուլտետը։
2022 թվականի մարտի 1-ին Ռուսաստանի ՆԳՆ-ն տեղեկացրել է, որ «Նատելլա Կրապիվինան և նրա քույրը Ռուսաստանի Դաշնության քաղաքացիներ չեն»։
Ամուսնացել է գործարար Դմիտրի Կրապիվինի հետ, սակայն ամուսնալուծվել է, ամուսնությունից ունի դուստր՝ Սոֆյան, որը՝ ծնվել է  2003 թվականին։


=== TeenSpirit Studio ===
Դեռևս ինստիտուտում Նատելլան հասկացել է, որ այնքան էլ ճշգրիտ չի ընտրել մասնագիտությունը, և նա ցանկանում է ավելի մոտ լինել ստեղծագործությանը։ Այսպես, Կրապիվինան որոշել է ստեղծել իր սեփական պրոդյուսերական ստուդիան՝ «TeenSpirit»-ը։ «Орёл & решка» նախագծի ստեղծումը ինքնաբուխ գաղափար է եղել, որը վերածվել է լայնածավալ նախագծի։ Իր գործընկերներ Ելենա և Եվգենի Սինելնիկովների աջակցության շնորհիվ նրանք միասին կարողացել են իրականացնել երազանքը և նորություն մտցնել հեռուստատեսային հաղորդումների ռուսալեզու հատվածում։ Ստուդիան զբաղվում է վիդեո և հեռուստահաղորդումների արտադրությամբ, որոնցից ամենատարածվածներն են «M-ի շուրջը»-ը Լեսյա Նիկիտյուկի հետ (Ռուսաստանում՝ «Լեսյա Զդեսյա»), «Խոհանոց Դմիտրի Շեպելևի հետ» և այլն։


=== LOBODA ===
2010 թվականին Կրապիվինան հանդիպել է երգչուհի Սվետլանա Լոբոդային և դարձել նրա երաժշտական պրոդյուսերը։
Նատելլա Կրապիվինան Սվետլանայի հետ աշխատելու մասին գրել է․

2021 թվականի հունիսի 8-ին Ֆիլիպ Կիրկորովի հետ ունեցած սկանդալի հետ կապված, Կրապիվինան հայտարարել է, որ դադարեցնում է համագործակցությունը Սվետլանա Լոբոդայի հետ։


=== Gadar ===
Սվետլանա Լոբոդայի և նրա հնչյունային պրոդյուսեր Միխայիլ Կոշևիմի հետ համագործակցելով՝ Կրապիվինան հիմնել է նոր BogArt երաժշտական ձայնագրման ստուդիան  և իր աշխատանքի շրջանակներում ներկայացրել ռեփեր Gadar-ի առաջին սինգլը՝ «Մի լացիր»։ Կատարողի դեբյուտային երգը, որը հավասարակշռում է հիփ-հոփի, գրիմի և ռեփի խաչմերուկում փոփ երաժշտության տարրերով, ձայնագրվել է Նատելլայի և Սվետլանայի ղեկավարությամբ։ LOBODA թիմի և Gadar-ի համագործակցությունը Ուկրաինայում փողոցային մշակույթի մասսայականացման սկիզբն է եղել։


=== Արտյոմ Իվանով ===
2018 թվականի մայիսին հայտնի է դարձել, որ Նատելլա Կրապիվինան համալրել է իր թիմը նոր անդամով, որը «Ին-Յան» խմբի մենակատար Արտյոմ Իվանովն է եղել։ Նատելլայի հետ համագործակցելով՝ նա կատարել է իր դեբյուտը որպես մենակատար և թողարկել իր առաջին սինգլը՝ «Արի ինձ մոտ»։


=== Այլ արտիստներ ===
2017 թվականին Նատելլա Կրապիվինան տեսահոլովակ է նկարահանել Դիանա Արբենինայի համար «Արթնացրու ինձ» երգի համար, որի պրեմիերան կայացել է հունիսի 8-ին։ Նկարահանումները իրականացվել են Պորտուգալիայում։
Նատելլան իր տեսանյութի մասին ասել է․


== Ֆիլմագրություն ==
2018 թվականին Նատելլա Կրապիվինան իր դեբյուտն է կատարել որպես լիամետրաժ գեղարվեստական ֆիլմի պրոդյուսեր՝ նկարահանելով ռեժիսոր Ալեքսանդր Գորչիլինի «Թթու» ֆիլմը, որն արժանացել է «Կինոտավր» կինոփառատոնի «Կինոտավր  դեբյուտ» մրցանակին։
Նատելլա Կրապիվինան ձեռք է բերել Կարինա Դոբրոտվորսկայայի «Որևէ մեկը տեսե՞լ է իմ աղջկան։ 100 նամակ Սերյոժային» գրքի հիման վրա ֆիլմի նկարահանման  իրավունքները։ Կրապիվինայի խոսքով՝ ինքը սիրահարված է այս ստեղծագործությանը, իսկ Սերգեյ Դոբրոտվորսկու հոդվածները մեծապես ձևավորել են նրա ճաշակը կինոյում։ «Որևէ մեկը տեսե՞լ է իմ աղջկան» ֆիլմը  թողարկվել է լայն կինովարձույթ 2021 թվականի փետրվարին։
Զուգահեռաբար աշխատել է նաև «Орёл & решка» շոուի հիման վրա ֆիլմի ստեղծման ուղղությամբ։ Նատելլայի խոսքով՝ դա կլինի «Տղաները Վեգասում» ֆիլմի նման մի բան՝ միայն ծրագրի հիման վրա։


== Հեռուստանախագծեր ==


=== Հեռուստահաղորդումներ և հեռուստանախագծեր TeenSpiritStudio ===
«Орёл & решка» («Ինտեր», «Ուրբաթ», «K1»)
«Орёл & решка։ Շոփինգ» («Ինտեր», «Ուրբաթ», «K1»)
«M-ի շուրջը (Լեսյան և զդեսյան Ռուսաստանում)» («Ինտեր», «Ուրբաթ»)։
Ընտանեկան շուն («Ինտեր»)
«Խոհանոց Դմիտրի Շեպելևի հետ» («Ինտեր»)


=== TeenSpirit Studio սերիալներ ===
2016 — «Орёл & решка։ Նոր Տարի»։ («Ուրբաթ»)


== Տեսագրություններ ==


== Մրցանակներ և անվանակարգեր ==


=== Հեռուստատեսային նախագծեր ===


=== Կինոնախագծեր ===


=== Տեսահոլովակներ ===


=== Ալբոմներ ===


== Ծանոթագրություններ ==